ગેટ્સનો જન્મ વોશિંગ્ટન રાજ્યના સિએટલ શહેરમાં થયો હતો. તેમના પિતા વિલિયમ એચ. ગેટ્સ, સિનિયર અને માતા મેરી મેક્સવેલ ગેટ્સ હતા.તેમનો પરિવાર ઉચ્ચ મધ્યમ વર્ગનો હતો. તેમના પિતા પ્રખ્યાત વકીલ હતા. તેમની માતાએ ફર્સ્ટ ઇન્ટરસ્ટેટ બેન્કસિસ્ટમ અને યુનાઇટેડ વે ઓફ અમેરિકા યુનાઇટેડ વે ના બોર્ડ ઓફ ડિરેક્ટરમાં ફરજ નીભાવી હતી. તેણીના પિતા નેશનલ બેન્ક્ર યુનાઇટેડ સ્ટેટ્સ નેશનલ બેંક ના પ્રેસિડેન્ટ હતા.
ગેટ્સની મોટી બહેનનું નામ ક્રિસ્ટી (ક્રિસ્ટિના) અને નાની બહેનનું નામ લિબી છે.તેમના પરિવારમાં તેઓ ચોથા હતા જેમને આ નામ મળ્યું હતું પરંતુ તેઓ વિલિયમ ગેટ્સ 3 અથવા "ટ્રેય" તરીકે જાણીતા છે કેમકે તેમના પિતાએ તેમના નામની પાછળ 3 પ્રત્યય કાઢી નાખ્યો હતો. શરૂઆતના જીવનમાં તેમના માતા-પિતાએ તેમની કારકિર્દી માટે કાયદા ક્ષેત્ર પર પસંદગી ઉતારી હતી.

13 વર્ષની ઉંમરે તેમણે વિશિષ્ટ પ્રારંભીક શાળા લેકસાઇડ સ્કૂલમાં પ્રવેશ કર્યો હતો. તેઓ જ્યારે આઠમાં ધોરણમાં અભ્યાસ કરતાં હતાં ત્યારે શાળાના મધર ક્લબે લેકસાઇડ સ્કૂલના રદ્દી સામાનોના વેચાણથી ઉંભા થતા નાણાંનો ઉપયોગ શાળાના વિદ્યાર્થીઓ માટે એએસઆર-33 ટેલિટાઇપ કોમ્પ્યુટર ટર્મિનલ તથા જનરલ ઇલેક્ટ્રીક કોમ્યુટર પર એક કોમ્પ્યુટર સમય બ્લોક ખરીદવા માટે કર્યો હતો. ગેટ્સે બેઝિક પ્રોગ્રામિંગ લેન્ગવેજ બેઝિકમાં જીઇ સિસ્ટમના પ્રોગ્રામિંગમાં રસ દર્શાવ્યો હતો અને તેમના આ રસ માટે તેમને ગણીતના વિષયમાં તેમને રજા આપવામાં આવતી હતી. તેમણે પ્રથમ કોમ્પ્યુટર પ્રોગ્રામ આ મશીનમાં લખ્યો હતો. ટિક-ટેક-ટો નામથી ઓળખાતા આ પ્રોગ્રામમાં વપરાશકર્તા કોમ્પ્યુટર સાથે રમત રમી શકતા હતા.ગેટ્સ આ મશીનથી અને તે જે ચોક્સાઇથી હંમેશા સોફ્ટવેર કોડનું પાલન કરતું હતું તેનાંથી ભારે આકર્ષિત થયા હતાં. તેમણે પાછળથી આ અંગે નિવેદન કર્યું હતું કે, " આ મશિનમાં ખરેખર કોઇ વિશિષ્ટ ચોકસાઇ હતી." દાનની તમામ રકમ પૂર્ણ થઇ ગયા બાદ તેમણે અને તેમના અન્ય મિત્રોએ ડિજિટલ ઇક્વિપમેન્ટ કોર્પોરેશન ડીઇસી પ્રોગ્રામ્ડ ડેટા પ્રોસેસર પીડીપી અને મિનિ મ્પ્યુટર્સ જેવી પધ્ધતિમાં સમય ફાળવવાની શરૂઆત કરી.આમાંનું એક કોમ્પ્યુટર પીડીપી-10 કોમ્પ્યુટર સેન્ટર કોર્પોરેશન (સીસીસી)નું હતું. મુક્ત કોમ્પ્યુટર સમય પ્રાપ્ત કરવા માટે ઓપરેટિંગ સિસ્ટમ સાથે છેડછાડ કરતા પકડાયા હોવાથી લેકસાઇડ શાળાના ચાર વિદ્યાર્થીઓ ગેટ્સ,પોલ એલન, રિક વિલેન્ડ અને કેન્ટ એવાન્સ પર ઉનાળાના દિવસોમાં આ કમ્પ્યુટરનો ઉપયોગ કરવા પર પ્રતિબંધ લાદી દેવામાં આવ્યો હતો.

પ્રતિબંધના અંતે ચારે વિદ્યાર્થિઓએ કોમ્પ્યુટરના સમયના બદલામાં સીસીસી સોફ્ટવેરમાં રહેલી ખામીઓ શોધવા માટે પ્રસ્તાવ મૂક્યો.ટેલિટાઇપ દ્વારા પધ્ધતીનો ઉપયોગ કરવાને બદલે ગેટ્સ સીસીસીના કાર્યાલયો પર ગયા અને પધ્ધતીમાં ચાલતા વિવિધ પ્રોગ્રામોનું સ્ત્રોત કોડ માટે અભ્યાસ કર્યો. આ પ્રોગ્રામ્સમાં ફોર્ટરન, એલઆઇએસપી અને ભાષાયંત્ર ભાષાનો સમાવેશ થાય છે. 1970માં સીસીસી બંધ થઇ ત્યાં સુધી તેની સાથેની આ ગોઠવણ ચાલી.ત્યાર પછીના વર્ષોમાં ઇન્ફોર્મેશન સાયન્સીસ ઇન્કે. કોબોલમાં પેરોલ પ્રોગ્રામ લખવા માટે આ ચાર વિદ્યાર્થીઓને કામે રાખ્યા અને તેમને કોમ્પ્યુટર સમય અને રોયલ્ટી પૂરી પાડી.તેના કામકાજ પછી તેઓ તેમની પ્રોગ્રામિંગ ક્ષમતા અંગે સજાગ થયા, વર્ગોમાં વિદ્યાર્થીઓને અનુસૂચિત કરવા માટે ગેટ્સે શાળાનો કોમ્પ્યુટર પ્રોગ્રામ લખ્યો.તેમણે કોડને એવી રીતે બદલ્યો હતો કે જેથી ક્લાસમાં બને ત્યાં સુધી વિદ્યાર્થિનીઓ સાથે તેમનો ક્રમ આવે.તેમણે પાછળથી જણાવ્યું હતું કે મારા માટે મશીનથી દુર રહેવું અત્યંત મૂશ્કેલ બની ગયું હતું કે જ્યાં મારી સફળતા મને નિશ્ચીત જણાતી હતી. 17માં વર્ષે તેમણે ઇન્ટેલ ૮00૮ પ્રોસેસર પર આધારીત ટ્રાફિક કાઉન્ટર બનાવવા માટે એલન સાથે મળીને ટ્રાફ-ઓ-ડેટાની રચના કરી હતી. 1973ની શરૂઆતમાં બિલ ગેટ્સે યુ.એસ. હાઉસ ઓફ રિપ્રેસન્ટેટિવ્ઝમાં કોગ્રેંસનલ પેજ તરીકે સેવા આપી હતી."કોન્ગ્રેસનલ પેજ હિસ્ટ્રી",ધ યુનાઇટેડ સ્ટેટ્સ હાઉસ પેજ એસોસિએશન ઓફ અમેરિકા.પેજ પ્રોગ્રામે ઘણાં રાજકારણીઓ, કોગ્રેંસના સભ્યો તેમજ પ્રખ્યાત પુરુષો અને સ્ત્રીઓનું સર્જન કર્યું છે.આ યાદીમાં કોગ્રેંસમાં સૌથી વધુ સેવા આપનાર માનનિય જ્હોન ડિન્ગેલ, માઇક્રોસોફ્ટ કોર્પોરેશનના સ્થાપક અને સીઇઓ બિલ ગેટ્સ અને હાઉસના ભુતપૂર્વ ક્લાર્ક ડોનાલ્ડ કે એન્ડરસનનો સમાવેશ થાય છે.

ગેટ્સ 1973માં લેકસાઇડ સ્કૂલમાંથી સ્નાતક થયાં હતાં.તેમણે સ્કોલેસ્ટિક એપ્ટિટ્યુડ ટેસ્ટમાં 1600 માંથી 1590 માર્ક પ્રાપ્ત કર્યાં હતા અને ત્યાર પછી 1973 ના અંતે હાર્વર્ડ કોલેજમાં પ્રવેશ મેળવ્યો હતો. 1990 ના મધ્ય ભાગની પહેલા એસઇટીનો 1590 નો સ્કોરને બુદ્ધી આંકમાં 170ના આંકડા સાથે સરખાવવામાં આવતો. પ્રેસમાં આંકડાને ઘણી વાર દર્શાવવામાં આવ્યો છે.હાર્વર્ડમાં તેમનો ભેટો ભવિષ્યના વ્યાપાર સહયોગી સ્ટિવ બાલ્મેર સાથે થયો હતો જેમને પાછળથી ગેટ્સે માઇક્રોસોફ્ટના સીઇઓ બનાવ્યા. હાર્વર્ડમાં તેઓ કોમ્પ્યુટર વૈજ્ઞાનિક ક્રિસ્ટોસ પાપાડિમિટ્રિઓ ને પણ મળ્યાં હતાં જેમની સાથે મળીને પેનકેક સોર્ટિંગ પરના પેપર પર કામ કર્યું હતું. હાર્વર્ડમાં વિદ્યાર્થી હતાં તે દરમિયાન તેમણે સુયોજીત અભ્યાસ યોજના નક્કી કરી ન હતી અને મોટા ભાગનો સમય શાળાના કોમ્પ્યુટરોનો ઉપયોગ કરવામાં વ્યતીત કરતાં હતાં.તેઓ પોલ એલનના સંપર્કમાં રહ્યાં હતાં અને 1974 માં ઉનાળા દરમિયાન હનીવેલ ખાતે તેમની સાથે જોડાયા હતાં.પછીનો વર્ષોમાં તેમણે ઇન્ટેલ 8080 સીપીયુ પર આધારીત એમઆઇટીએસ અલ્ટેઇર 8800 રજુ કર્યું. ગેટ્સ અને એલને આ તેમના કાર્ય બાદ કોમ્પ્યુટર સોફ્ટવેર કંપની શરૂ કરવાનો નિર્ણય લીધો.
તેમણે આ નિર્ણયની વાત તેમના માતા-પિતાને કરી હતી. કંપની શરૂ કરવામાં ગેટ્સની ઉત્સુકતા જોઇ ગેટ્સના માતા-પિતાએ આ અંગે તેમને સમર્થન આપ્યું હતું.

બેસિક
શરૂઆતનું જીવન
આઇબીએમમાં ભાગીદીરી
અવિશ્વાસનો આરોપ